《荒田拟白乐天》
金朝·萧贡

荒田几岁阙人耕，欲种糜荞趁晚晴。急手剪除荆与棘，一科才了十科生。

作者简介：（?—1223）金京兆咸阳人，字真卿。世宗大定二十二年进士。补尚书省令史，执政以为能。累除翰林修撰，论时政五弊，言路四难，词意切至。历国子祭酒，兼太常少卿，与陈大任刊修《辽史》。官至户部尚书。好学，读书至老不倦。有《注史记》。